Stesen LRT Taman Paramount

Stesen LRT Taman Paramount ialah stesen LRT yang terletak di Petaling Jaya, Selangor, Malaysia, sebahagian Laluan Kelana Jaya. Stesen ini dibuka pada 1 September 1998 sebagai sebahagian segmen pertama laluan ini yang melalui 10 stesen bertingkat antara stesen Kelana Jaya dan Pasar Seni. Ciri-ciri stesen Lokasi Stesen ini terletak di Taman Paramount, Petaling Jaya, Selangor. Terletak berhampiran stesen ini adalah kawasan perumahan Seksyen 20, Seksyen 21, Seksyen 22 dan SS 1 Petaling Jaya. Juga terletak berhampiran adalah taman rekreasi Taman Aman, Masjid Kampung Tunku, pangsapuri Seri Aman dan Paramount View Condominium. Pelan stesen Stesen ini adalah stesen bertingkat dimana ruang legar terletak di atas tanah. Stesen ini mempunyai dua platform sisi di atas ruang legar untuk perkhidmatan Laluan Kelana Jaya. Terdapat kemudahan bagi Orang Kurang Upaya (OKU) seperti platform mesra OKU dan lif. Selain itu, terdapat 68 petak parkir kereta. dan rak basikal yang boleh memuatkan sehingga 20 basikal. Perkhidmatan bas Bas RapidKL laluan T785 dan T790 berkhidmat di stesen ini. Rujukan